open-index/open-wikipedia-markdown huggingface dataset:
Հունաստանի ազգային օպերա

**Հունաստանի ազգայի օպերա** (*&nbsp;— Ազգային քնարական բեմ*), պետական թատրոն, որը գտնվում է Աթենքի Խարիլաոս Տրիկուպիսի փողոցի վրա։ Թատրոնի ղեկավարումն իրագործում են անմիջականորեն Հունաստանի մշակույթի նախարարությունը, խնամակալների խորհուրդը և գեղարվեստական տնօրենը։

Հասցե։ Ακαδημίας 59-61, 10679 Αθήνα.

## Հիմնադրման պատմություն
1880-ականների ավարտին առաջին հունական օպերան ներկայացվեց Աթենքի հին Բուկուրա թատրոնում։ 1888-1890 թվականներին հունական օպերան Մոցարտի, Դոնիցետիի օպերաներով հյուրախաղերով հանդես էր գալիս աշխարհի այն շրջաններում, որտեղ ապրում էին բազմաթիվ հունական խմբեր, մասնավորապես Եգիպտոսում, Թուրքիայիում և Ռումինիայում։

1924 թվականին ԱՄՆ-ում գաստրոլներից և Հունաստանում ու արտերկրում վերջնականապես որպես նշանավոր մշակութային կազմակերպություն հաստատվելուց հետո, Հունաստանի կառավարությունը սկսեց սատարել թատրոնին։ Արդեն 1939 թվականին պաշտոնապես հիմնվեց Հունաստանի ազգային օպերան Կոստիս Բեստիասի ղեկավարությամբ, իսկ 1944 թվականից օպերան գործում էր որպես ինքնավար կազմակերպություն իր այսօրվա տեսքով։

1982-1986 թվականների ընթացքում Ազգային օպերայի տնօրենների խորհրդի անդամ էր նշանավոր նորհունական արձակագիր Մենիս Կումանտարեասը։

## Երգչախումբ և բալետ
Հունական ազգային օպերայի երգչախումբը գոյություն ունի 1939 թվականից և կազմված է մասնագիտացված երգիչներից։ Օպերայի հիմնական ռեպերտուարում ընդգրկվում են նաև հույն կոմպոզիտորների օպերետներ, օրատորիաներ և հոգևոր երաժշտական գործեր։

Ի լրացում ստանդարտ դասական և ռոմանտիկ ռեպերտուարին, որպես Հունական ազգային օպերայի այցեքարտ է համարվում ժամանակակից հունական պարը։ Կառավարության հովանու ներքո այսօր բալետային թաթերախումբն ունի իր սեփական փորձերի ստուդիան։ Բալետի զարգացման գործում հատկապես կարևոր ներդրում ունի ԽՍՀՄ պարուսույց, Տատյանա Մամակին։

## Ժամանակակից շրջան
Ազգային օպերան կրում է լայնածավալ միջոցառումների պատասխանատվություն՝ սկսած օպերային, բալետային ներկայացումներից, սիմֆոնիկ համերգներից և հատուկ երեխաների համար օպերային ու բալետային բեմականացումներից։ Թատրոնը կազմակերպում է երաժշտության ազգային արխիվը, երաժշտական գրադարանները և Հունաստանի ազգային օպերայի սեփական թանգարանը, ցուցադրում է կոստյումներ, պարտիտուրաներ և թատրոնի ներկայացումների այլ պարագաներ։ Թատերախումբը գաստրոլներ է տալիս ինչպես Հունաստանում, այնպես էլ արտերկրում։

Հունական ազգային օպերան իր բեմադրությունները ներկայացնում է երեք բեմերում.

* Օլիմպիա թատրոն, որի կենտրոնական բեմը կրում է Մարիա Կալասի անունը,
* Ակրոպոլ թատրոն, որն ունի *Նոր բեմ* և *Մանկական բեմ*, հիմնականում ներկայացնում են օպերետներ և ներկայացումներ երեխաների համար,
* Պոեզիայի բեմ - փորձարարական թատերական ստուդիա։

Վերջերս Ստավրոս Նիարխոմոսը հայտարարեց, որ կֆինանսավորի Հունական ազգային օպերայի նոր թատրոնի ինչպես նաև զբոսայգու կառուցումը Ֆալիրոն շրջանում։

## Ծանոթագրություններ

Կատեգորիա:Հունաստանի թատրոններ
Երկաթե մարդը (ֆիլմ, 1981)

**Երկաթե մարդը** (լեհ.՝ Człowiek z żelaza), դրամա։ Ֆիլմի պրեմիերան տեղի է ունեցել 1981 թվականին։ Ռեժիսորը Անջեյ Վայդան է։

Ֆիլմը առաջադրվել և հաղթել է մի քանի անվանակարգերում։ Ֆիլմը հաղթել է «*Ոսյա արմավենու ճյուղ*» անվանակարգում։ Ֆիլմը հաղթել է նաև Օսկար՝ «Լավագույն օտարալեզու ֆիլմ» անվանակարգում (1982)։

## Դերերում
* Եժի Ռադզիլովիչ - Մատեուշ Բիրկուտ
* Կրիստինա Յանդա - Ագնեշկա
* Մարիա Օպանիա - Վինկել
* Վեսլավ Կոսմալսկ - Վեսլավ Խուլեվիչ 
* Բոգուսլավ Լինդա - Ձիդեկ
* Անջեյ Սևերին - Վիրսկի
* Մարեկ Կոնդրատ - Գժենդա
* Եժի Տրելյակ - Անտոնյակ 
* Կրիստին - Խամկա Տոմչիկ

## Մրցանակներ
* «*Palme d'Or*»-ի հաղթող
* «Լավագույն օտարալեզու ֆիլմ» անվանակարգի հաղթող

## Հետաքրքիր փաստեր
* 1981 թվականին՝ իր պրեմիերայի սկվելուց մեկ ժամ անց ֆիլմը ավարտվել է 
* Ֆիլմում կան գդանսկայն նավաշինարանի փաստագրական մասեր

## Ծանոթագրություններ

## Տես նաև
* Մարմարե մարդը

## Արտաքին հղումներ
* «Երկաթե մարդը» ֆիլմը imdb.com կայքում

Կատեգորիա:1981 դրամա ֆիլմեր
Կատեգորիա:1981 ֆիլմեր
Կատեգորիա:«Ոսկե արմավենու ճյուղ» մրցանակի դափնեկիր ֆիլմեր
Կատեգորիա:Անջեյ Վայդայի ֆիլմեր
Կատեգորիա:Դրամաներ
Կատեգորիա:Լեհերեն ֆիլմեր
Կատեգորիա:Լեհական դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1980 թվականին
Էլեֆտերիա Արվանիտակի

**Էլեֆտերիա Արվանիտակի** (, ), հույն երգչուհի։ Համագործակցել է այնպիսի երաժիշտների հետ, ինչպիսիք են Սեզարիա Էվորան, Արտո Թունջբոյաջյանը, Արա Դինքջյանը։

## Կենսագրություն
Էլեֆտերիա Արվանիտակին ծնվել է 1957 թվականի հոկտեմբերի 17-ին Պիրեյում։ Նրա ընտանիքն այդտեղ էր տեղափոխվել Իկարիա կղզուց։ Էլեֆտերիա Արվանիտակիի ազգականն է հունական ծագմամբ ավստրալիացի կինոռեժիսոր Էնթոնի Մարաշը։

Իր երաժշտական կարիերան Էլեֆտերիա Արվանիտակին սկսել է 1980-ական թվականներին՝ միանալով «Οπισθοδρομική Κομπανία» խմբին։ 1981 թվականին թողարկվել է Վանգելիս Գերմանոսի «Ta Barakia» ալբոմը, որի երգերից մեկը կատարում է Էլեֆտերիա Արվանիտակին։ Որոշ ժամանակ անց Էլեֆտերիա Արվանիտակին հեռանում է խմբից և սկսում նախապատրաստել իր առանձին ալբոմը։ 1984 թվականին թողարկվում է երկգչուհու առաջին ալբոմը, որ կոչվում է «Eleftheria Arvanitaki»:

2004 թվականի օգոստոսին Էլեֆտերիա Արվանիտակին մասնակցել է Աթենքում անցկացված Օլիմպիական խաղերի փակման արարողությանը։ Նա ելույթ է ունեցել մի շարք փառատոններում, այդ թվում է WOMAD (World of Music, Arts and Dance) փառատոնը։ 2006 թվականին Էլեֆտերիա Արվանիտակին՝ որպես «European Divas» կոչված կատարողների խմբի անդամ, Իսլանդիայի Ռեյկյավիկ քաղաքում մասնակցել է «Frostroses» սուրբծննդյան համերգին։ Այդ խմբում ընդգրկված էին նաև Սիսել Շիրշեբոն (Նորվեգիա), Eivør Pálsdóttir (Ֆարերյան կղզիներ), Պետուլա Կլարկը (Մեծ Բրիտանիա), Ռագա Գիսլան (Իսլանդիա) և Պատրիսիա Բարդոնը (Իռլանդիա)։

Էլեֆտերիա Արվանիտակին պայմանագիր է կնքել Verve ջազային լեյբլի հետ (Universal Music Group-ի դուստր լեյբլ), ինչի շնորհիվ իրականացել են նրա ալբոմների միջազգային թողարկումները։ Դրանից հետո նա համագործակցել է EmArcy Records ձայնագրման ստուդիայի հետ, որ աշխատում էր եվրոպացի ջազ երգիչների հետ՝ նրանց դարձնելով հայտնի ամբողջ աշխարհում։

2010 թվականի մարտի 14-ին հունական *Alpha TV* ալիքը հրատարակել է ազգային ձայնագրական դարաշրջանի լավագույն երգչուհիների ցանկը, որում Էլեֆտերիա Արվանիտակին զբաղեցնում էր վեցերորդ տեղը։

## Ալբոմներ

## Ծանոթագրություններ

## Արտաքին հղումներ
* Պաշտոնական կայք
* Էլեֆտերիա Արվանիտակիի կենսագրությունն ու երգերի թարգմանությունները

Կատեգորիա:Հույն երգիչներ
Կատեգորիա:Հույն երգչուհիներ
Կատեգորիա:Հույն երաժիշտներ
Էմանուիլ Ռոիդիս

**Էմանուիլ Ռոիդիս** (հուն.՝ Ἐμμανουὴλ Ροΐδης, ), հույն գրող, լրագրող։ Նա նորագույն ժամանակաշրջանի լավագույն հույն գրողներից մեկն է։

## Կենսագրություն
Էմանուիլ Ռոիդիսը ծնվել է 1836 թվականի հունիսի 28-ին՝ Էրմուպոլիսում, արվեստագետների ընտանիքում։

Ռոիդիսը սովորել է Բեռլինի համալսարանի գրականության ֆակուլտետում։

Մահացել է 1904 թվականի հունվարի 7-ին՝ Աթենքում։

## Ստեղծագործություններ
### Վեպեր
* «Իոննայի հայրիկը» (հուն.՝ Πάπισσα Ιωάννα) - 1866

## Ծանոթագրություններ

## Արտաքին հղումներ
* Pope Joan: Translated & Adapted from the Greek

Կատեգորիա:1836 ծնունդներ
Կատեգորիա:Հունիսի 28 ծնունդներ
Կատեգորիա:Հույն գրողներ
Կատեգորիա:Հույն լրագրողներ
Կատեգորիա:1904 մահեր
Կատեգորիա:Հունվարի 7 մահեր
Իդա (լեռ)

**Իդա** (), Պսիլորիտիս (), Կրետե կղզու ամենաբարձր լեռը (2456 մ)։ Գտնվում է կղզու կենտրոնական մասում։ Իդա լեռնազանգվածն ունի հինգ գագաթ՝ Տիմիոս-Ստավրոս (2456 մ), Ագաֆիաս (2424 մ), Ստոլիստրա (2325 մ), Վուլումենու (2267 մ) և Կուսակաս (2209 մ)։ Իդայից արևելք ընկած է Նիդայի բարձրավանդակը, որի ցածրագույն կետը գտնվում է 1414 մ բարձրության վրա։ Բարձրավանդակի արևմտյան մասում գտնվում է Զևսի քարանձավը, որտեղ, ըստ հին հունական դիցաբանության, մեծացել է Զևսը։ Քարանձավում գտնվել են պատմական արժեք ունեցող բազմաթիվ իրեր, օրինակ՝ մ.թ.ա. VII դարի բրոնզե վահան։ Լեռան հարավային լանջին գտնվում է գտնվում է Կամարես քարանձավը, որտեղ հայտնաբերվել են կերամիկական բազմաթիվ առարկաներ, որոնցից շատերը ներկայացված են Հերակլիոնի հնագիտական թանգարանում։
200px|մինի|ձախից|Արկադի վանք
Իդա լեռան քարքարոտ լանջերը ծածկված են փշոտ թփերով։ Լեռան արևելյան լանջերին պահպանվել են անտառների մնացուկներ. ժամանակին անտառապատ է եղել ողջ Կրետեն։

Իդա լեռը հատկապես հարուստ է հարթ քարերով, որոնք հարմար են հովվական պարզ խրճիթի՝ միտատոյի շինարարության համար։ Հյուսիսարևմտյան մասում գտնվում է նշանավոր Արկադի վանքը։

## Ծանոթագրություններ

Կատեգորիա:Հունաստանի լեռներ
Կատեգորիա:Հին Հունաստանի աշխարհագրություն
Նիկոլաոս Գիզիս

**Նիկոլաոս Գիզիս** (, 1 մարտի, 1842, Սկլավոխորիո, Թինոս կղզի - 4 հունվարի, 1901, Մյունխեն), 19-րդ դարի հույն ամենահայտնի նկարիչներից ու գծանկարիչներից մեկը։

## Կենսագրություն
Նիկոլաոս Գիզիսը ծնվել է 1842 թվականի մարտի 1-ին Թինոս կղզում, ատաղձագործի ընտանիքում։ 1850 թվականին նրա ընտանիքը տեղափոխվել է Աթենք, և նա սկսել է սովորել Աթենքի գեղեցիկ արվեստների դպրոցում (առաջին չորս տարին ոչ պաշտոնապես փոքր լինելու պատճառով, 1854 թվականից՝ պաշտոնապես)։ 1865 թվականին Նիկոլաոս Գիզիսը ստացել է կրթաթոշակ և մեկնել Մյունխեն՝ նպատակ ունենալով շարունակել կրթությունը տեղի Գեղարվեստի ակադեմիայում, որը 19-րդ դարի երկրորդ կեսին համարվում էր լավագույններից մեկը Եվրոպայում։ 1869 թվականին Մյունխենում անցկացվող միջազգային ցուցահանդեսին մասնակցելու նպատակով այնտեղ է գալիս Գյուստավ Կուրբեն, և Նիկոլաոս Գիզիսը ծանոթանում է իր ժամանակի ֆրանսիական գեղանկարչության նշանավոր ներկայացուցչի հետ։

1872 թվականին Նիկոլաոս Գիզիսը վերադարձել է Հունաստան, ապրել է Աթենքում, որտեղ ունեցել է ճանաչված վարպետի համբավ։ 1873 թվականին նա ընկերոջ հետ ճանապարհորդել է Փոքր Ասիայում, ինչից հետո կրկին մեկնել է Մյունխեն։ Այնտեղ Նիկոլաոս Գիզիսը 1882 թվականից մինչև իր մահը աշխատել է Գեղարվեստի ակադեմիայում։ Գիզիսը ևս երկու անգամ այցելել է հայրենիք, սակայն նրա հիմնական բնակության վայրը եղել է Մյունխենը։ 1878 թվականին Փարիզի համաշխարհային ցուցահանդեսում նա արժանացել է երրորդ աստիճանի մեդալի «Երեխաների նշանադրություն Հունաստանում» կտավի համար։ 1888 թվականին Նիկոլաոս Գիզիսին շնորհվել է Գեղարվեստի ակադեմիայի պրոֆեսորի կոչում։ Նրա աշակերտներից են եղել հույն հայտնի նկարիչներ Նիկոլաոս Վոկոսը և Տալիա Ֆլորա-Կարավիան, ինչպես նաև Աննա Մեյ-Ռիխտերը։

Նիկոլաոս Գիզիսը ստեղծել է բնանկարներ, նատյուրմորտներ, դիմանկարներ, պատի թերթեր, ծաղրանկարներ, նկարազարդել է գրքեր, նկարել է դիցաբանական, պատմական, կրոնական ու ալեգորիկ թեմատիկաներով։ Դեռ իր կենդանության օրոք հայտնի է եղել որպես հունական գեղանկարչության մյունխենյան դպրոցի կենցաղանկարչության վարպետ։ Նրա աշխատանքները մեծ պահանջարկ են ունեցել ոչ միայն Գերմանիայում, այլև ԱՄՆ-ում, Անգլիայում ու Հունաստանում։

Նիկոլաոս Գիզիսը մահացել է 1901 թվականի հունվարի 4-ին Մյունխենում։

Նիկոլաոս Գիզիսի «Գաղտնի դպրոց» նկարը պատկերված է 1996-2001 թվականներին թողարկված հունական 200 դրախմա անվանական արժեքով թղթադրամի վրա։

## Պատկերասրահ

Gizis kryfo skoleio.jpg|Գաղտնի դպրոց
Eros and the painter - gysis.jpg|Էրոսն ու նկարիչը
Nikolaos Gyzis - The Barber.jpg|Վարսավիրը
Nikolaos Gyzis - The Orphans.jpg|Որբերը


## Ծանոթագրություններ

Կատեգորիա:Հույն արվեստագետներ
Կատեգորիա:Հույն նկարիչներ
Կատեգորիա:Հույն պրոֆեսորներ
Կատեգորիա:Մյունխենի գեղարվեստի ակադեմիայի շրջանավարտներ
Դայան Վարսի

**Դայան Վարսի** (, ), ամերիկացի դերասանուհի, 1957 թվականին առաջադրվել է Օսկարի։

## Կենսագրություն

### Կարիերա
Դայան Մարի Անտոնիա Վարսին () ծնվել է 1938 թվականի փետրվարի 23-ին կալիֆոռնիական Սան Մատեո քաղաքում ծաղիկներ վաճառող Ռասել Վարսիի և իր կնոջ՝ Բեատրիս ԴեՄարշանի ընտանիքում։ Միջնակարգ դպրոցում սովորելուց հետո Դայան Վարսին մի քանի մասնագիտություն է փոխել, մինչ դարձել է դերասանուհի։ Նա աշխատել է որպես մատուցողուհի, մոդել խանութում, մրգեր հավաքող, ինչպես նաև մի շարք այլ մասնագիտություններով։

Կինոյում իր առաջնելույթը կայացել է 1957 թվականին «Փեյթոն Փլեյս» ֆիլմում, որտեղ խաղացել է Էլիսոն Մաքքենզիի դերը։ Այդ դերը Դայան Վարսիին «Օսկարի» մրցանակ է բերել որպես «Երկրորդ պլանի լավագույն դերասանուհի»։ Հաջորդ տարի դերասանուհին դարձել է «Ոսկե գլոբուսի» դափնեկիր «Կանանց շրջանում տարվա հայտնություն» անվանակարգում՝ Դի Սանդրայի և Քերոլին Ջոնսի հետ միասին։

Հետագա տարիներին նա հայտնվել է «Դժոխքից Տեխաս» (1958) և «Ժառանգություն» (1959) ֆիլմերում, որից հետո դադարել է նկարահանվել։

### Անձնական կյանք
Դայան Վարսին ամուսնացած է եղել երեք անգամ։ Առաջին ամուսնությունը 1953 թվականին չեղյալ է հայտարարվել։ Ապա 1955 թվականից մինչև 1958 թվականը նա ամուսնացած է եղել պրոդյուսեր Ջեյմս Դիքսոնի հետ, որի հետ ունեցել են որդի՝ Շոնը։ 1961 թվականին նա ամուսնացել է Մայքլ Հաուսմենի հետ, որը դարձել է նրա դստեր՝ Ուիլլայի հայրը։

1968 թվականին՝ «Վտանգավորը փողոցներում» ֆիլմի նկարահանման ժամանակ, Դայան Վարսին վնասել էր ողնաշարը, ինչի արդյունքում ենթարկվել էր մի շարք վիրահատությունների։ 1977 թվականին նա վարակվել է Լայմի հիվանդությամբ, որի կոնկրետ ախտորոշումը տրվել է միայն 1989 թվականին։ Այդ հիվանդությունը բերել է դերասանուհու մահվանը շնչառական անբավարարության պատճառով 1992 թվականի նոյեմբերի 19-ին։ Դայան Վարսին մահացել է Հոլիվուդում 54 տարեկան հասակում։

## Ընտրյալ ֆիլմագրություն
* Ես երբեք ձեզ վարդագույն այգի չեմ խոստացել (1977) — *Սիլվիա
* [[Մարդիկ (ֆիլմ)|Մարդիկ]] ([[1972]]) — *Վալանսի Կարմոդի 
* Ջոնին վերցրեց զենքը (1971) — *Չորրորդ բուժքույր
* [[Արնախում մայրիկ]] ([[1970]]) — *Մոնա Գիբսոն
* Վտանգավորը փողոցներում (1968) — *Սալի Լե Ռոյ
* [[Բռնություն (ֆիլմ)|Բռնություն]] ([[1959]]) — *Ռութ Էվանս
* Դժոխքից Տեխաս (1958) — *Խուանիտա Բրեդլի
* [[Փեյթոն փլեյս (ֆիլմ)|Փեյթոն փլեյս]] ([[1957]]) — *Էլիսա ՄաքՔենզի

## Մրցանակներ
* «Ոսկե գլոբուս» 1958՝ «Տարվա հայտնություն կանանց շրջանում»

## Ծանոթագրություններ

## Արտաքին հղումներ
* 

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:20-րդ դարի ամերիկացի դերասանուհիներ
Սեռնի լե Բյուսի

**Սեռնի լե Բյուսի** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Լան 1 կանտոնայի կազմի մեջ։ Կոմունայի շրջանը՝ Լան։

INSEE կոդը՝ 02151:

## Բնակչություն
2010 թվականին բնակչությունը կազմել է 116 մարդ։

## Տնտեսություն
2010 թվականին համայնքի 78 աշխատունակ (15-64 տարեկան) բնակիչներից 61-ը տնտեսապես ակտիվ էին, 17 -ը՝ ոչ ակտիվ (ակտիվության ցուցանիշը կազմել է 78,2%, 1999 թվականին եղել է 75,0%)։ 61 տնտեսապես ակտիվ բնակիչներից աշխատում էին 57-ը (34 տղամարդ և 23 կին), գործազուրկ էին 4 մարդ (2 տղամարդ և 2 կին)։ 17 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 7-ը՝ թոշակառուներ, 4-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ — Ռամիկուր 

Կատեգորիա:Էնա գավառի բնակավայրեր
Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Իմ կյանքը (ֆիլմ)

**«Իմ կյանքը»** (), Բրյուս Ջոել Ռուբինի դրաման Մայքլ Քիթոնի և Նիկոլ Քիդմանի գլխավոր դերակատարումներով։

## Սյուժե
Աշխատանքով տարված տղամարդը (Քիթոն) ուժերի ծաղկման շրջանում իմանում է, որ երիկամների քաղցկեղ ունի և ապրելու շատ քիչ ժամանակ։ Իսկ նրա կինը (Քիդման) հղի է։ Նա այնքան է ուզում տեսնել իր երեխային, բայց համոզված չէ, որ կապրի մինչ այդ։ Այդժամ իր ապագա դստեր կամ որդու համար նա ինքը իրեն սկսում է տեսանկարահանել։ Միաժամանակ սկսում է հարաբերությունները հարթել իր ծնողների հետ։

## Դերերում
* Մայքլ Քիթոն— Բոբ Ջոնս 
* Նիկոլ Քիդման — Գեյլ Ջոնս
* Մայքլ Կոնստանտին— Բիլլ Իվանովիչ
* Բրեդլի Ուիտդորդ— Փոլ Իվանովիչ
* Ռեբեկա Շուլլ — Ռոուզ
* Մարկ Լոուէնտալ — բժիշկ Հիլլս
* Լի Հարլինգտոն— Քարոլ Սենդմեն
* Խենգ Ս. Նգոր — Պարոն Խո

## Ֆիլմի երաժշտությունը
* Օպերային նախերգանք՝ Վիլհելմ Տելլ
* Հեղինակ՝ Ջոակկինո Ռոսսինի
* Կատարումը՝ Նյու Յորքի ֆիլհարմոնիկ նվագախումբ
* Դիրիժյոր՝ Լեոնարդ Բերնսթայն 
* Ձայնագրությունը — Sony Music Entertainment

## Հետաքրքիր փաստեր
* Ֆիլմը նվիրված է ռեժիսոր Բրյուս Ռուբինի մոր՝ Սոնդրա Ռուբինի հիշատակին։

## Ծանոթագրություններ

## Արտաքին հղումներ
*  

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1993 դրամա ֆիլմեր
Կատեգորիա:1993 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում 1963 թվականին
Պուենտե Խենիլ

**Պուենտե Խենիլ** (, «Խենիլյան կամուրջ»՝ բնակավայր և մունիցիպալիտետ Իսպանիայում, գտնվում է Կորդովայի պրովինցիայում, Անդալուսիա ինքնավար համայնքի կազմում։ Մունիցիպալիտետը գտնվում է՝ Կամպանիա Սուր շրջանում։Տարածքը կազմում է 170 կմ2։ Բնակչությունը՝ 30 245 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 68 կմ։ Քաղաքի անվանումը կապված է Խենիլ գետի վրա գտնվող կամրջի հետ։

## Ժողովրդագրություն

## Արտաքին հղումներ
* Официальная страница 
* Puente Genil Digital.com 
* Puente-Genil.com — Portal de Puente Genil 
* Puente Genil Visita virtual 
* Ayuntamiento de Puente Genil 
* Bibliografía 
* El niño mártir de Puente Genil. (Leyenda) 

Կատեգորիա:Իսպանիայի քաղաքներ
Լուսնային ժամացույց

[200px|մինի|Լուսնային ժամացույց Քեմբրիջի թագավորական քոլեջում: Ներքևում` [Լուսնի փուլերի գրաֆիկ]]
200px|մինի|ձախից|Լուսնային ժամացույց ֆրանսիական l'église Saint-Dagobert de Longwy եկեղեցու մուտքի վերևում
**Լուսնային ժամացույց**, ժամանակի չափման սարք, գործում է արևային ժամացույցի սկզբունքով։ Քանի որ Լուսնի տեսանելի շարժումը երկնքում ամբողջովին տարբերվում է Արևի շարժումից, լուսնային ժամացույցը ճիշտ ժամանակը ցույց է տալիս միայն լիալուսնի գիշերը։ Լիալուսնից հետո ամեն հաջորդ օր ժամացույցը հետ է ընկնում 48 րոպեով, իսկ լիալուսնին նախորդող գիշերը առաջ է ընկնում 48 րոպեով։ Այդպիսով՝ լիալուսնին նախորդող կամ հաջորդող մեկ շաբաթում «սխալների կուտակման» հետևանքով ժամացույցը առաջ կամ հետ է ընկնում 5 ժամ 36 րոպեով։ Այս հատկությունը բնորոշ է պարզ մեխանիզմով աշխատող լուսնային ժամացույցներին։

Առավել բարդ կառուցվածք ունեցող լուսնային ժամացույցները, որոնք հագեցած են տարբեր տեսակի ցուցիչներով, նախագծված են ժամացույցի գտնվելու տեղանքի լայնության և երկայնքի հաշվարկով։

* Լուսնի ուղեծիրը շրջանաձև չէ, և Երկրի շուրջը Լուսնի շարժումը անհամաչափ է։ Չնայած ժամանակի հաշվարկի տարբերությունը ամեն փուլում կազմում է 48 րոպե, իրականության մեջ այն կարող է փոփոխվել 20 րոպեից մինչև 1 ժամ 50 րոպե՝ կախված տարվա եղանակից, ուղեծրում Լուսնի դիրքից, դիտողի դիրքից։ Այսպես՝ միջին լայնություններում լիալուսինը օգոստոսին ամեն օր մայր է մտնում գրեթե նույն ժամին։ Բնականաբար լուսնային ժամացույցի տվյալները այդ դեպքում կտարբերվեն։

## Աղբյուրներ
* Ralf Kern: Wissenschaftliche Instrumente in ihrer Zeit. Vom 15. — 19. Jahrhundert. Verlag der Buchhandlung Walther König 2010, ISBN 978-3-86560-772-0

Կատեգորիա:Ժամացույցներ
Կատեգորիա:Լուսին
Կատեգորիա:Ժամանակ
Կատեգորիա:Աստղագիտական գործիքներ
Բուրիդանի ավանակ

[thumb|[ԱՄՆ-ն միջoվկիանոսյան ջրանցքի տեղի ընտրության առաջ, Բուրիդանի ավանակի տեսքով (մոտ 1900 թվականի ծաղրանկար)։]]
**Բուրիդանի ավանակ** (՝ Բուրիդանի ավանակը երկու մարգագետինների արանքում), ֆրանսիացի Ժան Բուրիդանի անվամբ կոչված փիլիսոփայական պարադոքս, չնայած, որ հայտնի է եղել դեռևս Արիստոտելի աշխատություններից։ Պարադոքսի հարցն է, թե ի՞նչ ընտրություն է անելու ավանակը, որը գտնվում է երկու հավասարապես գայթակղիչ խոտի դեզերի միջև։

Բուրիդանը որևէ տեղ չի հիշատակել սրա մասին, բայց անդրադարձել է նման թեմայի, պաշտպանելով բարոյական դետերմինիզմի դիրքերը՝ երբ մարդ ընտրության առաջ կանգնած պետք է ընտրի առավելագույն բարիքը։ Բուրիդանը գտնում է, որ ընտրությունը կարող է դանդաղել յուրաքանչյուր ընտրվող առարկայի գնահատման ընթացքում։

Հետագայում այլ գրողներ չափազանցրել են այս տեսակետը, բերելով ավանակի և հավասարապես հասանելի և լավ խոտի դեզերի օրինակը։ Նրանք պնդում էին, որ ավանակը չկարողանալով ընտրություն անել, չի ուտի և սովից կսատկի։ Այս վարկածը մեծ տարածում է ստացել Լայբնիցիի շնորհիվ։

Ըստ խնդրի տրամաբանության կարելի է եզրակացնել, որ ավանակը սովից չի սատկի, թեև չենք կարող վստահաբար ասել, թե որ դեզը կընտրի։ Ուտելիքից հրաժարվելը նույնպես կարելի է ընտրություն հաշվել։ Այսպիսով երեք ընտրությունից (աջ դեզը, ձախ դեզը և սովամահությունը) ամենավատը երրորդն է, և հետևաբար ավանակը դա չի ընտրի։

Խնդրի որոշ մեկնություններում դիտարկվում է իրադրության հավանական փոփոխությունը՝ միացնելով երկու դեզերը երկճյուղումը (դիխոտոմիա) կորչում է

## Տես նաև
* Օկկամի ածելի

## Գրականություն
* 
* 
* 
* 
* 
* 

## Արտաքին հղումներ
* 

## Ծանոթագրություններ

Կատեգորիա:Միջնադարյան փիլիսոփայություն
Կատեգորիա:Պարադոքսներ
Կատեգորիա:Տրամաբանություն
Կատեգորիա:Փիլիսոփայական տերմինաբանություն
Ռաքել Ուելչ

**Ռաքել Ուելչ** (, իրական անունը՝ Ջո Ռաքել Տեհադա, ), ամերիկյան դերասանուհի, երգչուհի և հեռուստահաղորդավար։ Համարվում է 1970-ական թվականների սեքս-խորհրդանիշերից մեկը։

## Կենսագրություն
Ռաքել Ուելչը ծնվել է Չիկագոյում՝ բոլիվիացու և անգլուհու ընտանիքում։ Պատանի տարիքից նա առանձնանում էր իր արտիստիզմով և 19 տարեկանում արդեն ելույթ էր ունենում սիրողական թատերախմբում։

1959 թվականին ամուսնանալով, նա հաստատվել է Սան Դիեգոյում և աշխատանքի անցել տեղի հեռուստակայանում՝ որպես եղանակի տեսության մեկնաբան։ Ծանրաբեռնված լինելով իր աշխատանքով և երկու երեխաների դաստիարակությամբ, նա ստիպված էր թողնել ուսումը Սան-Դիեգոյի համալսարանում, այդպես էլ չստանալով կրթություն։ Ամուսնալուծվելուց հետո նա իր հետ վերցնելով երեխաներին, տեղափոխվել է Դալաս, որտեղ վաստակում էր, մասնակցելով Neiman Marcus ձեռնարկության նորաձևության ցուցադրություններին։

Որոշակի հաջողությունների հասնելով, Ռաքել Ուելչը վստահորեն ուղևորվեց Հոլիվուդ, որտեղ 1964 թվականից սկսել է ստանալ իր առաջին դերերը կինոյում։ Նա ճանաչում է ձեռք բերել 1966 թվականին, երբ նկարահանվել է «Ֆանտաստիկ ճանապարհորդություն» և «Միլիոն տարի՝ մեր թվարկությունից առաջ» կինոնկարներում։ Հետագա դերերը մեծ էկրանին, նրան հաջողություն չբերեցին, քանի որ այդ սեքսուալ դերասանուհուն հակված չէին լուրջ դերեր վստահելու։ Բացառություն էր Կոնստանցիա Բոնասյեի դերը «Երեք հրացանակիրները. Թագուհու կախազարդերը» (1974 թ.) կինոնկարում, որի համար նա արժանացավ «Ոսկե գլոբուս» կինոմրցանակին։

Ռաքել Ուելչի հիանալի արտաքինի և այն ժամանակների փառքի շնորհիվ, 1970-ական թվականներին նա հայտնվեց Փլեյբոյ ամսագրի շապիկին։ Ամսագիրը նրան անվանել էր «1970-ականների ամենացանկալի կին»։ Դրան զուգահեռ, նա բազմիցս հայտնվել է հեռուստաէկրաններին, որոշ ժամանակ վարելով սեփական հեռուստաշոուն, ինչպես նաև մասնակցելով երաժշտական շոուների Լաս Վեգասում։

Ռաքել Ուելչը նկարահանվել է նաև «Ամենամեծ խաղագումարը» (1968 թ.), «Բանդոլերո» (1968 թ.), «Չորս հրացանակիրները. Միլեդիի վրեժը» (1974 թ.), «Հրեշը» (1977 թ.), «Արքայազնը և աղքատը» (1977 թ.) և այլ կինոնկարներում։

## Անձնական կյանքը
Ռաքել Ուելչը ամուսնացել է չորս անգամ։ 1959 թվականին նա ամուսնացել է Ջեյմս Ուելչի հետ, ում ազգանունը նա կրել է իր հետագա կյանքում։ Ամուսնությունից նրանք ունեցել են երկու երեխա՝ մեկ որդի և մեկ դուստր։ Նրանք ամուսնալուծվել են 1964 թվականին։ Դուստրը՝ Տանի Ուելչը այժմ նույնպես դերասանուհի է։

1967 թվականին Ռաքելն ամուսնացել է պրոդյուսեր Պատրիկ Կերտիսի հետ, որից բաժանվել է 1972 թվականին։ 1980 թվականին նա ամուսնացել է ռեժիսոր Անդրե Ուայնֆելդի հետ։ Նրանք ամուսնալուծվել են 1990 թվականին։ 1999 թվականին Ռաքելն ամուսնացել է Ռիչարդ Պալմերի հետ, որից նույնպես բաժանվել է։

## Մասնակի ֆիլմագրությունը
**Կինո**

**Հեռուստատեսություն**

## Ծանոթագրություններ

Կատեգորիա:Ամերիկացի երգչուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի գրողներ
Յասմիլա Ժբանիչ

**Յասմիլա Ժբանիչ** (, ), բոսնիացի կինոռեժիսոր։ Ճանաչման է ձեռք բերել «Գրբավիցա» ֆիլմի շնորհիվ, որ 2006 թվականին Բեռլինի 56-րդ կինոփառատոնում արժանացել է «Ոսկե արջ» մրցանակի։ 2010 թվականին նրա «Ճանապարհին» ֆիլմն ընդգրկվել է Բեռլինի 60-րդ կինոփառատոնի մրցութային ծրագրում։

## Կենսագրություն
Յասմիլա Ժբանիչև ծնվել է 1974 թվականի դեկտեմբերի 19-ին Սարաևոյում, բոսնիացի մուսուլմանների ընտանիքում։

Յասմիլա Ժբանիչը սովորել է Սարաևոյի Բեմական արվեստների ակադեմիայի կինոյի և թատրոնի ռեժիսուրայի բաժնում։ Կրթությունն ավարտելուց հետո ԱՄՆ Վերմոնտ նահանգում որոշ ժամանակ որպես տիկնիկավար աշխատել է «Հաց և տիկնիկ» թատրոնում, այնուհետև որպես ծաղրածու հանդես է եկել Լի Դի Լոնգի խմբի կազմում։ Բոսնիա և Հերցեգովինա վերադառնալուց հետո՝ 1997 թվականին, Յասմիլա Ժբանիչը հիմնադրել է «Դեբլոկադա» գեղարվեստական միությունն ու սկսել նկարահանել վավերագրական ու կարճամետրաժ ֆիլմեր։ Նրա աշխատանքները ցուցադրվել են աշխարհի տարբեր երկրներում անցկացվող կինոփառատոնների ժամանակ, որոնցից են 2000 թվականին Սլովենիայում անցկացված Մանիֆեստ 3-ը, 2004 թվականին Կասելում անցկացված «Kunsthalle Fridericianum»-ը, 2003 թվականի Ստամբուլյան բիենալեն։

Յասմիլա Ժբանիչի «Գրբավիցա» ֆիլմը Բեռլինի 56-րդ կինոփառատոնում արժանացել է «Ոսկե արջ» մրցանակի։ Այն ներկայացված է եղել նաև 2006 թվականի Եվրոպական կինոակադեմիայի մրցանակի «Եվրոպական լավագույն ֆիլմ» և «Կնոջ լավագույն դերակատարում» անվանակարգերում։

## Ֆիլմագրություն
* 1995 - Ինքնակենսագրություն (Autobiografija)
* 1997 - Հետո, հետո (Poslije, poslije)
* 1998 - Noć je, mi svijetlimo
* 1998 - Ljubav je...
* 2000 - Red Rubber Boots
* 2003 - Sjećaš li se Sarajeva
* 2003 - Նկարներ անկյունից (Images from the Corner)
* 2004 - Birthday
* 2006 - Գրբավիցա (Grbavica, ռեժիսոր, սցենարիստ)
* 2010 - Ճանապարհին (Na putu, ռեժիսոր, սցենարիստ)
* 2013 - Նրանց, ովքեր չեն կարող ստել (For Those Who Can Tell No Tales, ռեժիսոր, սցենարիստ)
* 2013 - Սիրո կղզի (Otok ljubavi,ռեժիսոր, սցենարիստ)

## Պարգևներ
* Բեռլինի 56-րդ կինոփառատոնի «Ոսկե արջ» մրցանակ 2006 թվականին «Գրբավիցա» ֆիլմի համար
* Բեռլինի 56-րդ կինոփառատոնի էկումենյան (քրիստոնեական) ժյուրիի մրցանակ (մրցութային ծրագիր) «Գրբավիցա» ֆիլմի համար (2006 թվական)
* Բեռլինի կինոփառատոնի Peace Film Award մրցանակ «Գրբավիցա» ֆիլմի համար (2006 թվական)
* ZagrebDox «Մեծ կնիք» «Նկարներ անկյունից» ֆիլմի համար
* Սորոս կենտրոնի մրցանակ ժամանակակից արվեստի համար, «Ինքնակենսագրություն» ֆիլմի համար
* Սորոս կենտրոնի մրցանակ ժամանակակից արվեստի համար, «Հետո, հետո» ֆիլմի համար
* Սարաևոյի կինոփառատոնի հատուկ մրցանակ «Noć je, mi svijetlimo» ֆիլմի համար
* New York Expo Film Festival ժյուրիի մրցանակ «Noć je, mi svijetlimo» ֆիլմի համար

## Ծանոթագրություններ

## Արտաքին հղումներ
* 
* Հարցազրույց Յասմիլա Ժբանիչի հետ 2004 թվականին  

Կատեգորիա:20-րդ դարի սցենարիստներ
Կատեգորիա:Բոսնիացի ռեժիսորներ
Վիլնյով (Վերին Պրովանսի Ալպեր)

**Վիլնյով** (, ), համայնք Ֆրանսիայի  Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ֆորկալկե կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04242։

## Բնակչություն
Համայնքի բնակչությունը 2008 թվականին կազմում էր 3444 մարդ։

## Կլիմա
Վիլնյովի կլիման միջերկրածովային է։ Ամռանը չուր ու տաք է իսկ է ձմռանը՝ սառը, երբեմն սառնամանիքային։

## Տնտեսություն
2007 թվականի տվյալներով 2196 աշխատունակ տարիքի մարդկանցից (15-64 տարեկան) 1573-ը տնտեսապես ակտիվ էին, 623-ը անգործ (ակտիվության ցուցանիշը 71,6 %, 1999 թվականին եղել է՝ 66,4 %)։ 1573 աշխատունակ բնակիչներից 1384-ը աշխատում էին (722 տղամարդ և 662 կին), անաշխատանք էին 189-ը (90 տղամարդ և 99 կին)։ 623 անգործ մարդկանցից 183-ը աշակերտներ կամ ուսանողներ են, 244-ը թոշակառու, 196-ը չէին աշխատում այլ պատճառներով։

## Տեսարժան վայրեր
* Սեն Սատյուրնեն ծխական եկեղեցի 
* Նոտր Դամ դը լա Ռոշ ժամատուն 
* Դղյակի ավերակներ (XI դար)
* Պատմական թանգարան

## Պատկերասրահ

Պատկեր:Villeneuve (04).JPG|Վիլնյով
Պատկեր:Villeneuve (04) - Eglise Saint-Saturnin Saint-Sébastien.jpg|Սեն Սատյուրնեն ծխական եկեղեցի 
Պատկեր:Chapelle Notre Dame de la Roque - Villeneuve (04).JPG|Նոտր Դամ դը լա Ռոշ ժամատուն 
Պատկեր:Arrêt de Bus - Villeneuve (04).jpg|Ավտոբուսային կանգառ


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Վոլոն (Վերին Պրովանսի Ալպեր)

**Վոլոն** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Վոլոն կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04244։

## Բնակչություն
Համայնքի բնակչությունը 2008 թվականին կազմում էր 1648 մարդ։

## Կլիմա
Վոլոնի կլիման միջերկրածովային է։ Ամառը տաք է և չորային իսկ ձմռանը ցուրտ, երբեմն սառնամանիքային։

## Տնտեսություն
2007 թվականի տվյալներով 990 աշխատունակ տարիքի մարդկանցից (15-64 տարեկան) 705-ը տնտեսապես ակտիվ էին, 285-ը անգործ (ակտիվության ցուցանիշը 71,2 %, 1999 թվականին եղել է՝ 68,1 %)։ 705 աշխատունակ բնակիչներից 629-ը աշխատում էին (352 տղամարդ և 277 կին), անաշխատանք էին 76-ը (33 տղամարդ և 43 կին)։ 285 անգործ մարդկանցից 70-ը աշակերտներ կամ ուսանողներ են, 108-ը թոշակառու, 107-ը չէին աշխատում այլ պատճառներով։

## Տեսարժան վայրեր
* Սեն Մարտեն եկեղեցի (XI դար)
* Սեն Ժան դը Տարավոն ժամատուն 
* Նոտր Դամ դը Սալ ծխական եկեղեցի՝ 1700 թվական

## Պատկերասրահ

Պատկեր:Volonne - Eglise Saint-Martin -1.JPG|Սեն Մարտեն եկեղեցի
Պատկեր:Volonne - Pont sur la Durance -2.JPG|Դյուրանս գետի վրայի կամուրջ
Պատկեր:Volonne.JPG| Ավերակներ


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Տափօղակով հոկեյի աշխարհի առաջնություն

**Տափօղակով հոկեյի աշխարհի առաջնություն,** տղամարդկանց ամենամյա տափօղակով հոկեյի մրցույթ է, որը կազմակերպում է Տափօղակով հոկեյի միջազգային ֆեդերացիայի (IIHF) կողմից։ Առաջին անգամ պաշտոնապես անցկացվել է, որպես Ամառային օլիմպիական խաղեր 1920-ի մաս։ Այն սպորտային ամենամյա բարձրագույն առաջնությունն է։

IIHF-ը կազմավորվել է 1908 թվականին։ Սկզբում տեղի են ունեցել Տափօղակով հոկեյի Եվրոպայի առաջնություններ 1910 թվականից, սակայն 1920 թվականի Օլիմպիական խաղերում հոկեյի մրցաշարը հայտնի դարձավ որպես առաջին աշխարհի առաջնություն։ 1920-ից 1968 թվականները տափօղակով հոկեյի օլիմպիական չեմպիոնները համարվում էին նաև տվյալ տարվա աշխարհի չեմպիոններ։ Առաջին անգամ որպես առանձին մրցաշար անցկացվել է 1930 թվականին, որին մասնակցել է 12 հավաքական։ 1931 թվականին ներդրվեց խմբային փուլի ձևաչափը, որի հաղթողները պայքարում էին մեդալի համար։ Այս ձևաչափը օգտագործվեց մինչև 1992 թվականը, փոքր փոփոխություններով։ 1951 թվականին 13 հավաքական բաժանվեցին երկու խմբի։ Առաջին խմբի հավաքականները պայքարեցին մեդալների համար, մյուս վեցը վարկանիշի համար։ 1990 թվականին IIHF-ը որոշեց ներդնել փլեյ-օֆֆ փուլի ձևաչափը։ Քանի որ IIHF-ը մեծացավ, ավելի շատ հավաքականներ սկսեցին մասնակցել Աշխարհի առաջնությանը և ներդրվեցին նոր զամբյուղներ, որոնք հետագայում վերանվանվեցին դիվիզիոններ։

Ժամանակակից ձևաչափով Առաջնությանը մասնակցում է 16 հավաքական, մնացած դիվիզիոններում 12-ական և երրորդ դիվիզիոնում 6 հավաքական։ 16 հավաքականները բաժանվում են երկու խմբի, որոնցից 4-ական հավաքական դուրս է գալիս քառորդ եզրափակիչ։ Առաջնության կանոններով թույլատրվում է խաղալ ոչ միայն պրոֆեսիոնալ հոկեյիստներին, այլ նաև սիրողական, բացի այդ որևէ երկրի դրոշի տակ կարող է հանդես գալ միայն տվյալ երկրի քաղաքացիները, սակայն թույլատրվում է փոխել հավաքականը, եթե խաղացողը փոխում է քաղաքացիությունը։

## Ծանոթագրություններ

Կատեգորիա:Տափօղակով հոկեյ
Եկեղեցու ուսուցիչ

[right|thumb|Եկեղեցու ուսուցիչներին սովորաբար պատկերում են գիրքը ձեռքներին (պատկերված է՝ [Իսիդոր Սևիլյացին)։]]

**Եկեղեցու ուսուցիչ** (), 1298 թվականից սկսյալ Կաթոլիկ Եկեղեցու կողմից ականավոր աստվածաբաններին տրվող անվանում, որով շեշտվում է նրանց բացառիկ դերը Եկեղեցու կյանքում։

## Եկեղեցու ուսուցիչներ
# Աթանաս Ալեքսանդրացի
# Եփրեմ Ասորի
# Հիլարիոս Պիկտավացի
# Կյուրեղ Երուսաղեմացի
# Գրիգոր Նազիանզացի
# Բարսեղ Կեսարացի
# Ամբրոսիոս Մեդիոլանցի
# Հովհան Ոսկեբերան
# Հիերոնիմոս
# Օգոստինոս Երանելի
# Կյուրեղ Ալեքսանդրացի
# Պետրոս Քրիսոլոգուս
# Լևոն Մեծ
# Գրիգոր I. Մեծ
# Իսիդոր Սևիլյացի
# Հովհաննես Դամասկոսցի
# Բեդա Պատվելի
# Գրիգոր Նարեկացի
# Պետրոս Դամիանի
# Անսելմ Քենթրբերցի
# Բերնարդ Քլերվոսացի
# Հիլդեգարդ Բինգենցի
# Անտոնիուս Պադուացի
# Ալբերտ Մեծ
# Բոնավենտուրա
# Թովմա Աքվինացի
# Կատերինա Սիենացի
# Հովհաննես Ավիլացի
# Թերեզա Ավիլացի
# Պետրոս Քանիսիուս
# Հովհաննես Խաչ
# Ռոբերտ Բալլարմինո
# Լաուրենցիուս Բրինդիզացի
# Ֆրանց Սալեզացի
# Ալֆոնսո Մարիա դը Լիգուորի
# Թերեզ Լիզյոացի

## Հետաքրքիր փաստեր
1970 թվականին Հռոմի Պապ Պողոս VI-ն առաջին անգամ այս տիտղոսը շնորհել է կանանց՝ Կատերինա Սիենացուն և Թերեզա Ավիլացուն։ 1997 թվականին Հովհաննես Պողոս II-ը Եկեղեցու ուսուցիչ է հռչակել Թերեզ Լիզյոացուն, իսկ 2012 թվականին՝ Բենեդիկտոս XVI-ը Հիլդեգարդ Բինգենցուն։ 2015 թվականի ապրիլին՝ Ֆրանցիսկոս պապի կողմից Եկեղեցու ուսուցչի կոչմանն է արժանացել հայ նշանավոր վանական Գրիգոր Նարեկացին։

## Տես նաև
* Վարդապետ

## Գրականություն
Ferdinand Holböck: Die 33 Kirchenlehrer, Stein am Rhein 2003. ISBN 3717111078

Կատեգորիա:Աստվածաբաններ
Կատեգորիա:Եկեղեցու ուսուցիչներ
Ռևիյոն

**Ռևիյոն** (), կոմունա Ֆրանսիայում՝ Պիկարդիա մարզում՝ Էնա գավառում։ Ֆերան Տարդենուա կանտոնայի կազմի մեջ։ Կոմունայի շրջանը՝ Սուասոն։

INSEE կոդը՝ 02646։

## Բնակչություն
2010 թվականին բնակչությունը կազմել է 70 մարդ։

## Տնտեսություն
2010 թվականի տվյալներով 42 աշխատունակ բնակիչներից 32-ը (15-64 տարեկան) տնտեսապես ակտիվ են, 10-ը՝ պասիվ (ակտիվության ինդեքսը՝ 76,2 %, 1999 թվականին 64,3 % էր)։ 32 ակտիվ բնակիչներից 30-ը (15 տղամարդ և 15 կին) աշխատում են, գործազուրկ էր 2-ը (1 տղամարդ և 1 կին)։ 10 պասիվներից 4-ը աշակերտներ և ուսանողներ են, 0-ը՝ թոշակառուներ, 6-ն էլ պասիվ են այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ — Ռևիյոն 

Կատեգորիա:Էնա գավառի բնակավայրեր
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Հիրիկներ (նկար, Վան Գոգ)

**Հիրիկներ** (), հոլանդացի գեղանկարիչ Վինսենթ վան Գոգի կտավը, որն ստեղծվել է 1889 թվականին՝ նկարչի մահից մեկ տարի առաջ։

Կտավում բացակայում է լարվածությունը, ինչն առկա էր նախորդ աշխատանքներում։ Նկարիչն այս նկարն անվանել է «իր հիվանդությունը լիցքաթափող», քանի որ զգում էր, որ նկարելն օգնում է պայքարելու հիվանդության դեմ։ Այս նկարում, ինչպես նաև որոշ այլ նկարներում, զգացվում է ճապոնական ուկիյո-է փորագրության ազդեցությունը։ Այն դրսևորվում է ուրվագծերի ընդգծմամբ, անսովոր դիտանկյունով, օբյեկտի` իրեն ոչ բնորոշ գույներով ներկայացմամբ։

## Սեփականատերեր
Սկզբնական շրջանում նկարը ձեռք է բերել ֆրանսիացի արվեստագետ Օկտավ Միրբոն` վճարելով 300 ֆանկ։ 1987 թվականին «Հիրիկները» դարձել է ամենաթանկ կտավը՝ ժամանակի համար սահմանելով ռեկորդային գումար. այն վաճառվել է Ալան Բոնդին 53.9 միլիոն դոլարով (ռեկորդը պահպանվել է 2.5 տարի)։ Սակայն վերջինս, չունենալով բավարար գումար գործարքը ավարտին հասցնելու համար, 1990 թվականին վերավաճառել է կտավը Փոլ Գեթթի թանգարանին։

## Ծանոթագրություններ

Կատեգորիա:Վինսենթ վան Գոգի նկարներ
Կատեգորիա:1889 նկարներ
Կատեգորիա:Փոլ Գեթթի թանգարանի նկարներ
Վոլքս

**Վոլքս** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Հյուսիսային Մանոսկ կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04245։

## Բնակչություն
Համայնքի բնակչությունը 2008 թվականին կազմում էր 2887 մարդ։

## Կլիմա
Վոլքսի կլիման միջերկրածովային է։ Ամառը տաք է և չոր, իսկ ձմեռը ցուրտ, երբեմն սառնամանիքային։

## Տնտեսություն
2007 թվականի տվյալներով 1815 աշխատունակ տարիքի մարդկանցից (15-64 տարեկան) 1283-ը տնտեսապես ակտիվ էին, 532-ը անգործ (ակտիվության ցուցանիշը 70,7 %, 1999 թվականին եղել է՝ 69,6 %)։ 1283 աշխատունակ բնակիչներից 1167-ը աշխատում էին (632 տղամարդ և 535 կին), անաշխատանք էին 116-ը (50 տղամարդ և 66 կին)։ 532 անգործ մարդկանցից 139-ը աշակերտներ կամ ուսանողներ են, 225-ը թոշակառու, 168-ը չէին աշխատում այլ պատճառներով։

## Տեսարժան վայրեր
* Դղյակ (XII—XIII դարեր)
* Սեն Կլեման դղյակ (XVII դար)
* Կրի այրման հին վառարաններ
* Սեն Վիկտուար ծխական եկեղեցի (1648 թվական)

## Քույր քաղաքներ
*  Շատել Սեն Դենի (Շվեյցարիա), 1967 թվականից

## Պատկերասրահ

Պատկեր:Volx (04) 2.JPG|Վոլքս
Պատկեր:Volx MM.JPG|Զինվորական հուշարձան
Պատկեր:Eglise Sainte-Victoire de Volx (04).jpg|Սեն Վիկտուար եկեղեցի
Պատկեր:Volx - Mairie.JPG|Քաղաքապետարան


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Ասկոպ (Բիթլիսի գավառ)

**Ասկոպ**, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիսից 25 կմ հարավ՝ գետահովտում։

Բնակչության մասին տեղեկություններ չեն պահպանվել։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Իշտարի դարպասներ

200px|մինի|Իշտարի վերականգնված դարպասները Բեռլինի Պերգամոն թանգարանում
**Իշտարի դարպասներ** (), Բաբելոնի ներքին քաղաքի ութերորդ դարպասը։ Կառուցվել է քաղաքի հյուսիսային մասում Ք. ա. 575 թվականին Նաբուգոդոնոսոր արքայի հրամանով։

## Արտաքին տեսք
Իշտարի դարպասները կիսաշրջանաձև կամար են՝ սահմանափակված հսկայական պատերով, որոնք ձգվել են Արարողությունների փողոցի երկայնքով։ Դարպասները նվիրված են եղել Իշտար աստվածուհուն։ Կառուցված են եղել վառ կապույտ, դեղին, սպիտակ և սև ջնարակով պատված աղյուսից։ Դարպասի պատերը և ճանապարհը պատված են եղել արտակարգ գեղեցիկ խորաքանդակներով. միայն առյուծի 120 խորաքանդակ կա։ Ցլերի և սիրուշների (օձի կոտոշավոր գլխով, առյուծի առաջամասով, արծվի ոտքերով առասպելական կենդանի) պատկերները հաջորդում են իրար. սիրուշը խորհրդանշում է Մարդուկին, ցուլը՝ կայծակի, քամու աստված Ադադին։ Ընդհանուր առմամբ դարպասներին կենդանիների 575 պատկեր կա։

200px|մինի|ձախից|Արարողությունների փողոցի պատի` առյուծի խորաքանդակ
Դարպասների տանիքը և դռները պատրաստված են մայրու փայտից։ Իշտարի դարպասներով, Արարողությունների փողոցով Նոր տարվա տոնակատարությունների ժամանակ բերել են աստվածների արձանները։ Երբ դարպասների կառուցման աշխատանքներն ավարտվել են, Նաբուգոդոնոսորը կազմել է սեպագիր արձանագրություն՝ ի ցույց ամենքի։ Արձանագրությունը սկսվում է հետևյալ կերպ.

Այս արձանագրությունn այժմ պահվում է Բեռլինի Պերգամոն թանգարանում։ Դարպասների փոքրացված տարբերակը, որ կառուցել էր տվել Սադդամ Հուսեյնը, ոչնչացվել է պատերազմական գործողությունների հետևանքով։

## Վերակառուցում
200px|մինի|Ցուլի խորաքանդակ
Իշտարի դարպասների և արարողությունների փողոցի վերակառուցումը տեղի է ունեցել 1930-ական թվականներին Բեռլինի Պերգամոնի թանգարանում այն նյութի հիման վրա, որ հայտնաբերել է հնագետ Ռոբերտ Կոլդևեյը։ Պրոցեսիումի փողոցը զարդարող պատերի և դարպասների տարբեր հատվածներ պահվում են աշխարհի տարբեր թանգարաններում։ Այսպես՝ Ստամբուլի հնագիտական թանգարանում պահում են առյուծների, վիշապների և ցլերի խորաքանդակներ, Դետրոյտի արվեստի թանգարանում պահվում է սիրուշի խորաքանդակ։ Առյուծների խորաքանդակներ կան Լուվրում, Մետրոպոլիտեն թանգարանում, Չիկագոյի արևելյան ինստիտուտում, Բոստոնի գեղարվեստի թանգարանում։

Իշտարի դարպասների կրկնօրինակը պատրաստվել է Իրաքում թանգարանի մուտքի համար, սակայն կառուցումը վերջնականապես չի ավարտվել։

## Ծանոթագրություններ

## Արտաքին հղումներ
* Իշտար թագուհու դարպասներ և սիրուշ

Կատեգորիա:Բաբելոնի մշակույթ
Կատեգորիա:Հին Միջագետքի ճարտարապետություն
Կատեգորիա:Դարպասներ
Կատեգորիա:Մ.թ.ա. 6-րդ դարում կառուցումն ավարտված շենքեր և կառույցներ
Կատեգորիա:Բաբելոն
Կատեգորիա:Բեռլինի տեսարժան վայրեր
Կատեգորիա:Իրաքի հնագիտական վայրեր
Ատաֆ (Մոկսի գավառ)

**Ատաֆ**, գյուղ Արևմտյան Հայաստանում, Վանի վիլայեթի Մոկսի գավառակում։ Գտնվում էր Բոհտան գետի աջ կողմում, Մոկս գյուղաքաղաքից 16-17 կմ հարավ-արևմուտք։

Տարածքը լեռնային էր։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Ղազախստանի գետեր

[thumb|400 px|[Ղազախստան|Ղազախստանի Հանրապետության ջրատնտեսական ավազանները]]
Ղազախստանում կա 85 022 գետ, որոնցից 84 694-ն ունեն մինչև 100 կմ երկարություն, 305-ը՝ մինչև 500 կմ, իսկ 23 գետ ունեն 500-1000 կմ երկարություն։ Գետային ցանցի խտությամբ (0,4-1,8 կմ/կմ²) առանձնանում են Ալթայի բարձրլեռնային շրջանները, Ժետիսուն և Իլե Ալատաուն։ Ամենաքիչ խտությունը Պրիարալեի ու Պրիկասպի ավազային անապատների տարածքում է (ավելի քիչ, քան 0,03 կմ/կմ²)։

Ղազախստանի գետերի մեծ մասը պատկանում են Կասպից ծովի ու Արալյան ծովի, Բալխաշ ու Թենգիզ լճերի ներքին փակ ավազաններին, և միայն Իրտիշ, Իշիմ ու Տոբոլ գետերն են հասնում մինչև Կարայի ծով։

Ղազախստանի տարածքը սովորաբար բաժանվում է 8 ջրատնտեսական ավազանների՝ Արալ-Սիրդարյայի ջրատնտեսական ավազան, Բալխաշ-Ալակոլի ջրատնտեսական ավազան, Իրտիշի ջրատնտեսական ավազան, Ուրալ-Կասպիական ջրատնտեսական ավազան, Իշիմի ջրատնտեսական ավազան, Նուրա-Սարիսուսի ջրատնտեսական ավազան, Շու-Տալասի ջրատնտեսական ավազան և Տոբոլ-Տորգայի ջրատնտեսական ավազան։

## Ղազախստանի խոշորագույն գետեր
Ղազախստանի տարածքով հոսում են 100-1000 մ³/վ ջրի ծախս ունեցող վեց, և 50-100 մ³/վ ջրի ծախս ունեցող 7 և 5-50 մ³/վ ջրի ծախս ունեցող 40 գետեր։

### 1000 կիլոմետրից մեծ երկարություն ունեցող գետեր

### 500 կիլոմետրից մեծ երկարություն ունեցող գետեր

## Ծանոթագրություններ

## Գրականություն
* 

## Արտաքին հղումներ
* Ղազախստանի գետեր 
*  Курчум. Рассказ о путешествии по Курчуму

Կատեգորիա:Ղազախստանի գետեր
Կատեգորիա:Ցանկեր:Ղազախստան
Ստերիյինո

**Ստերիյինո** (), գյուղ Սերբիայի Հանրապետության հյուսիսային հատվածում՝ Վոյեվոդինայի մարզի Ադայի շրջանում։

Ըստ 2002 թվականին Սերբիայում անցկացված մարդահամարի տվյալների՝ քաղաքի բնակչությունը կազմում է 234 մարդ։ Գյուղի ժամային գոտին՝ UTC+1, իսկ ամառը՝ UTC+2:

## Ծանոթագրություններ

Կատեգորիա:Ադայի շրջանի բնակավայրեր
Կատեգորիա:Սերբիայի գյուղեր
Գեորգիոս Յակովիդիս

**Գեորգիոս Յակովիդիս** (, ), հույն նկարիչ։ Եղել է Մյունխենի նկարիչների ակադեմիայի լավագույն սաներից մեկը։ *Հունաստանի ազգային պատկերասրահ*ի առաջին տնօրենն է։

## Կենսագրություն
Գեորգիոս Յակովիդիսը ծնվել է 1853 թվականի հունվարի 11-ին՝ Լեսբոսում։

1870 թվականին ընդունվել է Աթենքի արվեստագետների ակադեմիա։ Ուսանել է նաև Մյունխենի նկարիչների ակադեմիայում։

Մահացել է 1932 թվականի դեկտեմբերի 13-ին՝ Աթենքում։

## Պատկերասրահ

George Iakovidis - Children's Concert.JPG|Երեխաների կոնցերտ
King George's Portrait by Georgios Iakovidis.jpg|Գեորգ I
Queen Sofia of Greece.jpg|Սոֆիա Պրուսկայա


## Ծանոթագրություններ

## Արտաքին հղումներ
* Jakobides Digital Museum 
* Աթենքի պատկերասրահի պաշտոնական կայքը 

Կատեգորիա:Անձինք նամականիշերի վրա
Կատեգորիա:Հույն նկարիչներ
Կատեգորիա:Օսմանյան կայսրության հույներ
Պրել է Տիեռնի

**Պրել է Տիեռնի** (), համայնք Ֆրանսիայում, գտնվում է Պիկարդիայի մարզի՝ Էնա գավառում։ Մտնում է Լան-2 համայնքի կազմի մեջ։ Համայնքի շրջանն է Լանը։

Համայնքի INSEE կոդը՝ 02621:

## Բնակչություն
2010 թվականի տվյալներով՝ համայնքի բնակչությունը կազմում է 383 մարդ։ 

## Տնտեսություն
2010 թվականին համայնքի 264 աշխատունակ (15-64 տարեկան) բնակիչներից 187-ը տնտեսապես ակտիվ էին, իսկ 77-ը համեմատաբար ոչ ակտիվ (ակտիվության ցուցանիշը կազմել է 70,8 %, 1999 թվականին եղել է 70,2 %)։ 187 տնտեսապես ակտիվ բնակիչներից աշխատում էին 172-ը (88 տղամարդ և 84 կին), գործազուրկ էին 15 մարդ (7 տղամարդ և 8 կին)։ 77 տնտեսապես ոչ ակտիվ բնակիչներից 27-ը եղել են աշակերտներ կամ ուսանողներ, 35-ը՝ թոշակառուներ, 15-ը տնտեսապես ոչ ակտիվ էին այլ պատճառներով
:

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ - Պրել է Տիեռնի 

Կատեգորիա:Ֆրանսիայի բնակավայրեր
Պրեմոն

**Պրեմոն** (), համայնք Ֆրանսիայում, գտնվում է Պիկարդիայի մարզի՝ Էնա գավառում։ Մտնում է Բոեն ան Վերմանդուա համայնքի կազմի մեջ։ Համայնքի շրջանն է Սեն Կանտեն։

Համայնքի INSEE կոդը՝ 02618:

## Բնակչություն
2010 թվականի տվյալներով՝ համայնքի բնակչությունը կազմում է 757 մարդ։ 

## Տնտեսություն
2010 թվականին համայնքի 463 աշխատունակ (15-64 տարեկան) բնակիչներից 330-ը տնտեսապես ակտիվ էին, իսկ 133-ը համեմատաբար ոչ ակտիվ (ակտիվության ցուցանիշը կազմել է 71,3 %, 1999 թվականին եղել է 69,8 %)։ 330 տնտեսապես ակտիվ բնակիչներից աշխատում էին 281-ը (157 տղամարդ և 124 կին), գործազուրկ էին 49 մարդ (22 տղամարդ և 27 կին)։ 133 տնտեսապես ոչ ակտիվ բնակիչներից 33-ը եղել են աշակերտներ կամ ուսանողներ, 39-ը՝ թոշակառուներ, 61-ը տնտեսապես ոչ ակտիվ էին այլ պատճառներով
:

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ - Պրեմոն 

Կատեգորիա:Ֆրանսիայի բնակավայրեր
ՄԱԿ կոսմետիկա

**«Մակ կոսմետիկան»**,  *կրճատ «Մակ»*, կոսմետիկայի բրենդ է, որը ստեղծվել է Կանադայում,  սակայն հիմա գլխավոր մասնաճյուղը գտնվում է Նյու Յորքում։

## Պատմություն
«ՄԱԿ կոսմետիկան» 1984 թվականին հայտնաբերվել է Կանադայում, Ֆրանկ Տոսկանի և Ֆրանկ Անգելոի կողմից, Վիկ Կասալ քիմիկոսի օգնությամբ։ Առաջին Ամերիկյան «ՄԱԿ» -ի խանութը բացվեց 1991 թվականին Նյու Յորքում։ Ընկերության ապրանքները նախատեսված էին շպարի մասնագետների համար, սակայն հիմա բոլորին հասանելի է։ Նորդստրոմ խանութը առաջինն էր ԱՄՆ-ում, ով իր մոտ վաճառեց «ՄԱԿ» -ի պարագաները։

Ֆրանկ Անգելոն մահացավ 1997 թվականին, վիրահատության ժամանակ կատարված սխալի պատճառով։

Այսօր «ՄԱԿ» կոսմետիկան հանդիսանում է համար 3 ամենահայտնի բրենդներից մեկը։ Տարեկան «ՄԱԿ» -ը աշխատում է 1 միլիարդ դոլլար և ունի 500 խանութներ, որոնցից 30-ը գտնվում են Ֆրանսիայում։

## «ՄԱԿ» -ի ՁԻԱՀ-ի ֆոնդ
«ՄԱԿ» -ի ՁԻԱՀ-ի ֆոնդը ստեղծվել է 1994 թվականին կանանց, տղամարդկանց և երեխաներին, ովքեր ունեն այդ հիվանդությունը, օգնելու համար։ «ՄԱԿ» - ը 380 միլլիոն դոլլարից ավել գումար է հավաքել իրենց Վիվա Գլեմ շրթներկները վաճառելու արդյունքում,  և գումարի 100 %-ը նվիրաբերել ՁԻԱՀ-ի դեմ բարեգործական հիմնադրամին։

## Ծանոթագրություններ

Կատեգորիա:1984 հիմնադրված ընկերություններ
Կատեգորիա:Ամերիկյան ընկերություններ
Յանուլիս Հալեպաս

**Յանուլիս Հալեպաս** (), հույն հայտնի քանդակագործ։ Մեծ դեր է խաղացել նորօրյա հունական քանդակագործության մեջ։

250px|մինի|աջից|Աթենքի գերեզմանատանը նվիրված քանդակը

## Կենսագրություն
Յանուլիս Հալեպասը ծնվել է 1851 թվականի օգոստոսի 14-ին՝ Տինոսում։ Հալեպասը ծնվել է քանդակագործների ընտանիքում։ Յանուլիս Հալեպասը ունեցել է 5 եղբայր։

1869-1872 թվականներին ուսանել է Աթենքի գեղարվեստի դպրոցում։

Մահացել է 1938 թվականի սեպտեմբերի 15-ին՝ Աթենքում։

## Ծանոթագրություններ

## Արտաքին հղումներ
* Βιογραφικό και έργα του 
*(English) "Chalepas Yannoulis and photos " from National Gallery. Archived 04/10/2018. Retrieved 04/10/2018.

Կատեգորիա:Հույն քանդակագործներ
Կատեգորիա:Մյունխենի գեղարվեստի ակադեմիայի շրջանավարտներ
Սիրելի՛ս, ես մեծացրել եմ երեխային

**«Սիրելի՛ս, ես մեծացրել եմ երեխային»** (), ամերիկյան ընտանեկան ֆիլմ։ «Սիրելի՛ս, ես փոքրացրել եմ երեխաներին» ֆիլմի շարունակությունը։

1997 թվականին թողարկվել է նաև երրորդ և վերջին մասը՝ «Սիրելի՛ս, մենք փոքրացրել ենք մեզ»։

## Համառոտ բնութագրում
Երկամյա Ադամը պատահաբար դառնում է իր գիտնական հայրիկի գիտական փորձի օբյեկտը։ Փոքրիկը սկսում է անընդհատ մեծանալ։ Նա զբոսնում է Լաս Վեգասով և սարսափ է տածում մարդկանց մեջ։

## Նկարահանումներ
* Սկզբում ֆիլմի անվանումն է եղել «Մեծ փոքրիկը» («*Big Baby*»), և այն չէր համարվում շարունակություն, սյուժեյի կենտրոնում եղել է փոքրիկը, ով մեծացել է հսկայական չափերով միամիտ հայտնվելով մեծացնող ճառագայթի դաշտում, հետագայում վախեցնելով գիշերային Լաս Վեգասին։ Դիսնեյ հեռուստաընկերությունը տեսնելով ֆիլմը իրենց հիթի շարունակությունը դարձնելու լավ հնարավորությունը՝ սցենարը փոփոխել է։
* Ֆիլմը եղել է տասնհինգամյա Կերի Ռասելի դեբյուտային ֆիլմը։
* «Սիրելի՛ս, ես փոքրացրել եմ երեխաներին» ֆիլմի նախկին գլխավոր հերոսներից Էմի Զալինսկին ստացել է ոչ շատ կարևոր դեր։ Հեղինակները դուրս են եկել այդ իրավիճակից՝ ցույց տալով ֆիլմի սկզբում նրա տանից հեռանալը դեպի քոլեջ։ Այդ պատճառով ֆիլմում չեն հայտնվել Թոմսոնների ընտանիքը։
* Այն պահը, որտեղ հսկա Ադամը պատրաստվում է մեքենան դնել բերանը, իսկ Նիքը գոռում է նրան «Ադամ, մ՛ի կեր մեզ», ծառայում է որպես համապատասխանեցում իրական ֆիլմի նման մի պահի։ Այնտեղ Նիքը, ընկնում է նման իրավիճակում, միայն թե իր հոր հետ, որտեղ ասում է «Հայրիկ, չուտես ինձ»։
* Ֆիլմը նկարահանվել է 1991 թվականի հունիսի 17-ից մինչև հոկտեմբերի 4-ը։

## Տես նաև
* Սիրելի՛ս, ես փոքրացրել եմ երեխաներին (ֆիլմ)
* Սիրելի՛ս, մենք փոքրացրել ենք մեզ

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ռենդալ Կլայզերի ֆիլմեր
Կատեգորիա:Սիրելի՛ս, ես... (ֆիլմաշար)
Կատեգորիա:Ֆանտաստիկ ֆիլմեր գիտնականների մասին
Կատեգորիա:Ֆիլմեր, որոնց գործողությունները տեղի են ունենում Նևադայում
Կատեգորիա:Ֆիլմեր, որոնց գործողությունները տեղի են ունենում 1992 թվականին
Կատեգորիա:Նևադայում նկարահանված ֆիլմեր
Կատեգորիա:1992 ֆիլմեր